Ислам тарихында бындай миҫалдар күп. Хаҡ Тәғәләбеҙ етәкселеге, ихтыяры билдәләренең сағылышы был. Ошо бөйөк шәхестәр кеүек мәңгелектәге бәхеткә лайыҡ булыу һәм үҙеңдән һуң иман юлында ныҡ баҫып торған быуынды тәрбиәләп ҡалдырыу мөһим. Хәҙис-шәрифтә әйтелгән бит: «Аллаһу Тәғәлә ҡолоноң йәннәттәге урынын күтәрәсәк һәм ҡоло аптырап һораясаҡ: «Ий Раббым, ни өсөн мине был дәрәжәләргә күтәрҙең?»